CELEX: 62008CN0307
Language: et
Date: 2008-07-09 00:00:00
Title: Kohtuasi C-307/08: 9. juulil 2008 esitatud hagi — Euroopa Ühenduste Komisjon versus Belgia Kuningriik

25.10.2008   
            
            
               ET
            
            
               Euroopa Liidu Teataja
            
            
               C 272/7
            
         9. juulil 2008 esitatud hagi — Euroopa Ühenduste Komisjon versus Belgia Kuningriik
   (Kohtuasi C-307/08)
   (2008/C 272/09)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: J.-P. Keppenne ja R. Lyal)
   
      Kostja: Belgia Kuningriik
   Hageja nõuded
   
               —
            
            
               Tuvastada, et kuna Belgia Kuningriik ei ole välistanud selliste dividendide topeltmaksustamist, mida füüsilistele isikutele maksavad teise liikmesriigi või EMP/EFTA riigi residendist äriühingud, on Belgia Kuningriik rikkunud kohustusi, mis tulenevad EÜ artiklist 56 ja Euroopa Majanduspiirkonna lepingu artiklist 40;
            
         
               —
            
            
               mõista kohtukulud välja Belgia Kuningriigilt.
            
         Väited ja peamised argumendid
   Komisjon väidab oma hagis, et Belgia maksualased õigusnormid tekitavad kapitali vabale liikumisele põhjendamatu piirangu, kuna nende kohaselt maksustatakse füüsilistele isikutele teises liikmesriigis või Euroopa Majanduspiirkonna riigis asuvate äriühingute poolt makstavaid dividende („sisenevad” dividendid) samamoodi nagu Belgias asuvate äriühingute poolt makstavaid dividende („sisesed” dividendid), jättes arvestamata kinnipidamised allikalt, mida tehakse riigis, kust dividendid pärinevad. Sellised õigusnormid karistavad piiriüleseid kapitalitehinguid, kuna need pärsivad üksikisikust maksumaksja tahet investeerida välismaiste äriühingute aktsiatesse ja takistavad teises liikmesriigis asuvatel äriühingutel koguda kapitali Belgias.